**Қысқа мерзімді сабақ жоспары**

|  |  |  |  |
| --- | --- | --- | --- |
| **Сабақ жүргізген мұғалімнің аты-жөні** | **Абжанова Мансия Сабикеновна** | **6 «А» сыныбы.**  **Оқушылар саны-8** | **Біржан сал ауданы**  **Макин орта мектебі** |
| **3-апта** | **19.04.2018ж** | **2-сабақ. 10.20-11.05 биология кабинеті** | |
| **Сабақтың атауы** | Тақырыбы: Қадыр Мырза Әлі «Кәрі қыран». | | |
| **Сілтеме** | Әдебиет. Авторлары:Р.Құтқожина, Қ.Бітібаева, Е.Арын, Алматы «Атамұра»-2016ж, ғаламтор материалдары | | |
| **Сабақтың жалпы мақсаты** | 1. «Кәрі қыран» өлеңін оқи отырып, оның мағынасы мен негізгі идеясын ашу, дәлелдеу, қосымша деректер келтіру.  2.Өлеңнің композициялық құрылымын талдай алу.  3. Жастық шақты қадірлей, бағалай білу. | | |
| **Міндеттері** | 1.Қадыр Мырза Әлінің өлеңін талқылайды, ойларын ортаға салады.  2. Теориялық білімді практикада қолданады. Білім, білік, дағдыны қалыптастырады.  3.Топтық жұмыс кезінде бір-бірімен пікірлеседі,алған білімдерін бекітеді. | | |
| **Сабақтың түрі** | Жаңа сабақ | | |
| **Әдіс-тәсілдері** | Жеке,жұптық,топтық жұмыс, сұрақ-жауап, қорыту,талдау,бекіту, ассосация құру ,венн диаграммасы,эссе жазу, | | |
| **Сабақтың көрнекілігі** | АКТ, стикерлер, маркерлер, флипчарттар,стикерлер, венн диаграммасы,талдау кестесі, табыс баспалдағы, | | |
| **Күтілетін**  **нәтиже** | 1. Өлең мазмұнын түсіндіре алады.  2. Кәрі қыранға мінездеме береді.  3. Бір-біріне сұрақтар қойып, қайта бағыттай алады.  4. Ой қорытып, пікірлерін айтады.  5. Ұжымдасып еңбек етуді үйренеді.  6. Жұппен жұмыс істей алады.  7. Барлық тапсырмаларды талдайды. | | |
| **Кіріспе бөлім.**  **Ұйымдастыру кезеңі** | 1. Амандасу. 2. Ынтымақтастық атмосферасын қалыптастыру үшін екі шеңбер құрады. (ішкі, сыртқы) Орындарын ауыстыру арқылы бір-біріне комплимент (жылы лебіз) айтады. 3. Сиқырлы сөмкеден «Адасқан әріптерді» алып, сөздерді құрып, топқа бөлінеді. Бүркіт,қырғи. 4. Бағалау парағын таратамын.Көшбасшы бағалайды. **(3 мин)** | | |

|  |  |
| --- | --- |
| **Негізгі бөлім. Үй жұмысын тексеру (5 мин)** | |
| **1. Мұғалімнің іс-әрекеті** | **Оқушының іс-әрекеті** |
| 1.Оқушылардан үй тапсырмасын сұраймын:  А) 1 оқушыға Қадыр Мырза Әлі туралы баяндама жасатамын.  Б) «Сандарды сөйлет» ойынын ойнатамын.  В) Бір-біріне сұрақтар қойғызамын. | 1. 1 оқушы Қадыр Мырза Әлі туралы баяндама жасайды.  2. «Сандарды сөйлет» ойыны арқылы Қ.Мырза Әлі өміріне талдау жасайды.  3. Бір-біріне сұрақтар қойып,жауап береді. |
| **Жаңа сабақ (27 мин)**  **Сабақтың барысы:** | |
| **2. Мұғалімнің іс-әрекеті** | **Оқушының іс-әрекеті** |
| Қырандар туралы бейнефильм көрсетемін.  **Ой қозғау.**Бүгінгі сабақ не туралы деп ойлай-сыңдар?Тақтада қыранның түрлері жазылып тұрады.Соны айтып түсіндіремін.Бүркіт туралы бейнефильм көрсетемін. **(3 мин)**  **Тізбектеп оқу.**Өлеңді мәнерлеп оқытамын. Өзім мәнерлеп оқимын. **(5 мин)**  Талқылау арқылы өлеңнің негізгі идеясын ашқызамын. Тақтадағы қызғалдақтарды тергіземін,сондағы сұрақтарға жауап аламын.  1.Ақын кәрі қыранды қалай суреттейді?  2.Кәрі қыран қандай халге душар болды?  3.Ол неге намыстанды?  4.Өлеңнен қыранның өткен өмірінің қандай болғаны байқалады?  5.Қыранның соңғы шешіміне не себеп болды?  6.Оны көрген жас бүркіт не істеді? (**5 мин)**  **Жұптық жұмыс беремін.**  **Бүркіт тобындағы жұптар.**  1.Қыран сөзіне ассосация құрғызызамын. 2.Шағын эссе жазғызамын.  **Қырғи тобындағы жұптар.**  1. Өлеңге әдеби-теориялық талдау жасатамын.2. «Қыран» сөзіне 5 жолды өлең құратамын.**(3 мин)**  **Сергіту сәті.«**Ұшты-ұшты» ойынын өткізе-мін.**(1 мин)**  Қыран құс туралы мақал-мәтелдерді сұраймын. **(1 мин)**  **Жеке жұмыс. (4 мин)**  **Топтастыру. Қыран аңға ұшқанда**: өрлеп ұшты, тік көтерілді, деңгейлеп ұшты, жер бауырлап ұшты, түзу ұшты, қисық ұшты,т.б  **Қыран аңға түсер кезінде:**екі қанатын қомдады, құйқылжыды, зулады, зымырады, ақты, зорлады, сыпырып өте шықты,т.б.  Символ дегенді түсіндіремін. Символ – бір нәрсені не құбылысты тура суреттемей, бұларға ұқсас басқа бір нәрсеге немесе құбылысқа құпия келіп, жасыра жарыстырып, бүкпелей бейнелеу, ойды да ашық айтпай, тартымды тұспалмен түсіндіру.  Мысалы, **гүл** – әдеміліктің символы.Балалар ал қыран құс ненің символы деп ойлайсыңдар?**(1 мин)**  1-топ-Өлеңге поэтикалық талдау жасату.  2-топ-Кәрі қыранды Абай Құнанбаев пен Сырбай Мәуленовтың өлеңдерімен салыстырады. **(3 мин)** | Оқушылар өз ойларын ортаға салады. Бір оқушы қыран туралы мәлімет айтады. Тақтадағы қыранның түрлерін хормен оқиды.Бүркіттің жасы туралы бейнефилм көреді.  Өлеңді мәнерлеп оқиды.Көздерін жұмып өлеңдегі оқиғаны көз алдарына елестетеді.  Екі топ әңгімені талқылап, өлеңнің негізгі идеясын ашады.тақтадағы қызғалдақтарды теріп, берілген сұрақтарға жауап береді. (Көшбасшы бағалап отырады.)  Жұптық жұмыс жасайды.  **Бүркіт тобындағы жұптар.**  1. Қыран сөзіне ассосация құрады. 2.Шағын эссе жазады.  **Қырғи тобындағы жұптар.**  1. Өлеңге әдеби-теориялық талдау жасайды.(буын, бунақ, тармақ, ұйқас)  2. «Қыран» сөзіне 5 жолды өлең құрайды.  Сергіту сәті.«Ұшты-ұшты» ойынын ойнайды.  Қыран құс туралы білетін мақал-мәтелдерін айтады.  1-оқушы өлең бойынша сурет салады.  2-оқушы Венн диаграммасын толты-рады.  3-оқушы Тудағы қыран құс туралы ойын айтады.  4-оқушы бүркіттің жасына қарай түрлерін жазады.  Қалған оқушылар топпен қыранның аңға ұшқанда және аңға түсер кездегі ұшу мәнерін топтастырып, тақтаға іледі.  Оқушылар өз ойларын ортаға салады.  **Көгершін** – бейбітшіліктің, **аққу** – адалдықтың, махаббаттың символы.  Қыран құс-еркіндіктің, бостандықтың символы.  ***Теңеулер:*** қоладай қайырылып, өртенген самолеттей, дөңгелек шарайнадай, т.б.  ***Аллитерация:***  Қанатынан қаңтардың қары бүркіп  Қашатұғын көргенде бәрі де үркіп.  Қырағы көз бүгінде қарауытып,  Қалғып отыр қияда кәрі бүркіт  ***Эпитеттер:***ақ кебінді, ақ алмас шеңгелі, қырағы көз, қырдың қызыл түлкісі, құрыш тырнақ, т.б.  ***Синонимдер:*** кәрі-шал, жасын-найзағай, тірлік-өмір-ғұмыр. ***Антонимдер:*** қарттық-жастық, кәрі-жас, өлім-өмір.  **Салыстыру.**   |  |  | | --- | --- | | ***жастық*** | ***қарттық*** | | Жалын, өжеттілік, қайсарлық, сақтық, | Кәрілік, аурушаңдық, шаршаңқылық т.б | |
| **Қорытынды бөлім. Бекіту.** | |
| **3. Мұғалімнің іс-әрекеті** | **Оқушының іс-әрекеті** |
| Тест жұмысы арқылы сабақты бекіту.  Қыранша өмір сүргенің-қандай бақыт,  Қандай бақыт — қыранша  өле білген!  Осы жолдар төңірегінде ойланып көрейікші, автор нендей ойды айтпақшы. **( 3 мин)** | Тест жұмысын орындайды.  Ойларын айтады. |
| **Қорыту.** | |
| **4. Мұғалімнің іс-әрекеті** | **Оқушының іс-әрекеті** |
| **Кері байланыс.** Табыс баспалдағына сабақты қалай қабылдағаны туралы стикерлер жапсыртамын. **(1 мин)** | Табыс баспалдағына сабақты қалай қабылдағаны туралы стикерлерді жапсырады. |
| **Бағалау.** | |
| **5. Мұғалімнің іс-әрекеті** | **Оқушының іс-әрекеті** |
| Көшбасшының бағалауын тыңдаймын.(3 мин) | Көшбасшы бағалауын оқиды. |
| **Үй тапсырмасы** | |
| **6. Мұғалімнің іс-әрекеті** | **Оқушының іс-әрекеті** |
| 1. Өлеңді жаттауға беремін. 2. Қ.Мырзалиевтың шығармалары туралы мәлімет жазу. **(1 мин)** | Үй тапсырмасын күнделікке жазады. |

Қазақ халқы Ұқсақтықтары Қыран құс

Қонақ жай Қайсар Өткір мінезді

Еңбекқор Еркіндікке ұмтылғыш Қырағы

Адал Адал Алғыр

Қайсар Қайратты

Жалынды

Қыран, қыран бүркіт. [Түсіндірме сөздікте](https://kk.wikipedia.org/w/index.php?title=%D0%A2%D2%AF%D1%81%D1%96%D0%BD%D0%B4%D1%96%D1%80%D0%BC%D0%B5_%D1%81%D3%A9%D0%B7%D0%B4%D1%96%D0%BA&action=edit&redlink=1) «қыран» сөзінің мағынасы — [бүркіт](https://kk.wikipedia.org/wiki/%D0%91%D2%AF%D1%80%D0%BA%D1%96%D1%82" \o "Бүркіт), [қаршыға](https://kk.wikipedia.org/wiki/%D2%9A%D0%B0%D1%80%D1%88%D1%8B%D2%93%D0%B0), қырғи, [ителгі](https://kk.wikipedia.org/wiki/%D0%98%D1%82%D0%B5%D0%BB%D0%B3%D1%96" \o "Ителгі) сияқты алғыр құстардың жалпы атауы деп баяндайды. Әрине, бұл мағына аталған құстардың қасиетіне қарай кейін пайда болса керек. Кейбір [түркі тілдерінде](https://kk.wikipedia.org/wiki/%D0%A2%D2%AF%D1%80%D0%BA%D1%96_%D1%82%D1%96%D0%BB%D0%B4%D0%B5%D1%80%D1%96" \o "Түркі тілдері), атап айтқанда, [қырғыздарда](https://kk.wikipedia.org/wiki/%D2%9A%D1%8B%D1%80%D2%93%D1%8B%D0%B7%D0%B4%D0%B0%D1%80" \o "Қырғыздар) қыран — епті, алғыр сияқты мағыналарда қолданылады. Және бұл тілде тек [жыртқыш құс](https://kk.wikipedia.org/wiki/%D0%96%D1%8B%D1%80%D1%82%D2%9B%D1%8B%D1%88_%D2%9B%D2%B1%D1%81" \o "Жыртқыш құс) қана емес, аңға салатын иттерге де (тазыға) айтыла береді. Шамалауымызша, сөздің алғашқы тұлғасы «қыр» болып, мағынасы — жою, құрту етістіктерімен [синонимдес](https://kk.wikipedia.org/wiki/%D0%A1%D0%B8%D0%BD%D0%BE%D0%BD%D0%B8%D0%BC" \o "Синоним) болуы ғажап емес. Құс атауы — «қырғи» да осы түбірден туындаған деуге болады. Бұл деректер бойынша, «қыран бүркіт» тіркесі «епті, алғыр бүркіт» түсінігімен деңгейлес келеді. «...жаз — қаршыға, қыс — бүркіт дегендей босағасынан бір қыраны арылмайтын еді» ([С. Мұқанов](https://kk.wikipedia.org/wiki/%D0%A1%D3%99%D0%B1%D0%B8%D1%82_%D0%9C%D2%B1%D2%9B%D0%B0%D0%BD%D2%B1%D0%BB%D1%8B_%D0%9C%D2%B1%D2%9B%D0%B0%D0%BD%D0%BE%D0%B2" \o "Сәбит Мұқанұлы Мұқанов), Аққан жұлдыз.).[[1]](https://kk.wikipedia.org/wiki/%D2%9A%D1%8B%D1%80%D0%B0%D0%BD" \l "cite_note-1)

1 жаста-балапан

2 жаста-қантүбіт

3 жаста-тірнек

4жаста-тастүлек

5 жаста-мұзбалақ

6 жаста-көктүбіт

7 жаста-қана

8 жаста-жана

9 жаста-майтүбіт

10 жаста-барқын

11 жаста-баршын

12 жаста-шөгел